CELEX: 62018CN0391
Language: hr
Date: 2018-06-13 00:00:00
Title: Predmet C-391/18: Tužba podnesena 13. lipnja 2018. – Europska komisija protiv Republike Hrvatske

201807130192004442018/C 268/373912018CJC26820180730HR01HRINFO_JUDICIAL20180613313111Predmet C-391/18: Tužba podnesena 13. lipnja 2018. – Europska komisija protiv Republike Hrvatske
 ---documentbreak--- C2682018HR3110120180613HR0037311311Tužba podnesena 13. lipnja 2018. – Europska komisija protiv Republike Hrvatske
   (Predmet C-391/18)2018/C 268/37Jezik postupka: hrvatski
      Stranke
   
   
      Tužitelj: Europska komisija (zastupnici: M. Mataija, M. Patakia, agenti)
   
      Tuženik: Republika Hrvatska
   
      Tužbeni zahtjev
   
   
            —
         
         
            Utvrdi da Republika Hrvatska nije ispunila svoje obveze iz članka 15. stavka 4. u vezi s člankom 13. stavkom 1. Direktive Vijeća 2011/70/Euratom od 19. srpnja 2011. o uspostavi okvira Zajednice za odgovorno i sigurno gospodarenje istrošenim gorivom i radioaktivnim otpadom (SL L 199, 2.8.2011., str. 48., posebno izdanje na hrvatskom jeziku: poglavlje 15., svezak 28., str. 136.) jer nije obavijestila Komisiju o nacionalnom programu gospodarenja istrošenim gorivom i radioaktivnim otpadom;
         
      
            —
         
         
            naloži Republici Hrvatskoj da snosi troškove.
         
      
      Tužbeni razlozi i glavni argumenti
   
   Članak 13. stavak 1. Direktive 2011/70/Euratom propisuje da države članice obavješćuju Komisiju o svojim nacionalnim programima gospodarenja istrošenim gorivom i radioaktivnim otpadom i naknadnim bitnim promjenama, dok članak 15. stavak 4. te Direktive propisuje da države članice Komisiju prvi put obavješćuju o sadržaju svoga nacionalnog programa čim prije ali najkasnije do 23. kolovoza 2015.
   Republika Hrvatska još uvijek nije donijela nacionalni program o kojemu je riječ u citiranim odredbama. U svakom slučaju, još uvijek nije o njemu obavijestila Komisiju. Dakle, Republika Hrvatska nije ispunila svoje obveze iz članka 15. stavka 4. u vezi s člankom 13. stavkom 1. Direktive 2011/70/Euratom.